CELEX: C2004/262/57
Language: lt
Date: 2004-10-23 00:00:00
Title: Byla T-259/04 Anne Koistinen 2004 m. birželio 21 d. pareikštas ieškinys Europos Bendrijų Komisijai

23.10.2004   
            
            
               LT
            
            
               Europos Sąjungos oficialusis leidinys
            
            
               C 262/29
            
         Anne Koistinen 2004 m. birželio 21 d. pareikštas ieškinys Europos Bendrijų Komisijai
   (Byla T-259/04)
   (2004/C 262/57)
   Bylos kalba: prancūzų
   2004 m. birželio 21 d. Europos Bendrijų Pirmosios instancijos teisme buvo pareikštas Anne Koistinen, gyvenančios Briuselyje, atstovaujamos advokatų Sébastien Orlandi, Albert Coolen, Jean-Noël Louis ir Etienne Marchal, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Pareiškėja Pirmosios instancijos teismo prašo:
   
               —
            
            
               panaikinti Komisijos sprendimą neskirti jai ekspatriacijos išmokos, numatytos Pareigūnų tarnybos nuostatų VII priedo 4 straipsnio 1 dalies a punkte ir nustatyti, kad jos kilmės vieta – Briuselis;
            
         
               —
            
            
               priteisti iš atsakovo bylinėjimosi išlaidas.
            
         Teisiniai pagrindai ir pagrindiniai argumentai
   2002 m. sausio 16 d. pareiškėja Komisijoje pradėjo eiti pagalbinės tarnautojos pareigas. 2003 m. liepos 1 d. ji buvo paskirta tarnautoja stažuotoja. Prieš pradėdama eiti pareigas Komisijoje, ji dirbo nuo 1996 m. sausio 15 d. iki 1998 m. rugpjūčio 16 d. privačioje įmonėje Briuselyje, nuo 1998 m. rugpjūčio 17 d. iki 1998 m. rugsėjo 2 d. toje pačioje įmonėje Helsinkyje ir nuo 1998 m. rugsėjo 7 d. iki 2002 m. sausio 15 d. Suomijos ne pelno organizacijoje Finpro, Briuselyje.
   Pareiškėja šiuo ieškiniu skundžia Komisijos sprendimą neskirti jai ekspatriacijos išmokos. Ji teigia, kad pažeistas Pareigūnų tarnybos nuostatų VII priedo 4 straipsnio 1 dalies a punktas, nes ji negyveno ir nevykdė savo pagrindinės profesinės veiklos Briuselyje visą šioje nuostatoje numatytą laiką – nuo 1998 m. rugpjūčio 17 d. iki 1998 m. rugsėjo 2 d. ji gyveno ir dirbo Helsinkyje. Be to, ji tvirtina, kad Finpro buvo Suomijos nuolatinės atstovybės prie Europos Sąjungos dalis ir todėl negali būti atsižvelgta į laikotarpį, kuriuo ji dirbo šioje organizacijoje, nes tai buvo darbas kitai valstybei.